Polsha Oliy sudiga prezident ustidan shikoyat kelib tushdi

Polsha Oliy sudiga mamlakat prezidenti Anjey Duda ustidan shikoyat arizasi kelib tushdi. Bu haqda “RIA Novosti” xabar bermoqda.

2006–2009-yillarda mamlakat aksilkorrupsiya byurosi rahbari lavozimini egallagan Mariush Kaminskiy o‘tgan yil martida bu lavozimda vakolatlarini suiiste’mol qilganlikda ayblanib, 3 yilga ozodlikdan mahrum etish jazosiga hukm qilingan edi. 2015-yil noyabrida prezident uni afv etdi. Bu paytda hali hukm kuchga kirmagan edi.
Bunga qadar davlat rahbari faqatgina hukm kuchga kirganidan so‘ng afv etish qarorini qabul qilgan edi. Shu bois ayblovchi maqomidagi to‘rt kishi kassatsiya sudiga murojaat qilib, prezident afv etishga haqli bo‘lmaganini aytmoqda.